**3. A feladat a XIV–XV. századi magyar jobbágyság helyzetével kapcsolatos.**

**Oldja meg a feladatokat a források és ismeretei segítségével!**

**1.** „Elrendeltük és parancsoljuk, hogy minden megyében, minden egyes kapu után,

amelyen szénával vagy gabonával megrakott szekér képes befordulni vagy azon át

kijönni – lakjék bár ugyanazon kapu mögött, illetve kapuval rendelkező telken

három vagy négy vagy ennél több ember [család], […] a kirovás megtörténte után 15

napon belül 18 dénárt a kamarák ispánjainak a kezéhez kell szolgáltatni és fizetni.”

*(Károly Róbert dekrétuma)*

**2.** „Ezen kívül bármely néven nevezett minden szabad faluban, sőt még az udvarnoki

és királynéi falvakban élő valamennyi szántóvető és szőlőbirtokos jobbágyainktól

[…] ezek minden terményének és borának kilenced részét fogjuk beszedni, […] és a

[…] bárók […] hasonlóképpen hajtsák be.” *(Nagy Lajos törvényeiből)*

**3.** „Nemkülönben: a fizetés portánként legyen, mégpedig úgy, hogy ha egy egész

telken […] egy portán belül csak egy [család] lakik, az fizessen 20 dénárt.

Ha pedig ketten kapnának egy telket és egy telek földjét egy portán belül, [kettőjük

összesen] fizessen egy és egy fél porta szerint.

Ha pedig még többen lennének, értsd: hárman, akkor is egy és egy fél porta szerint

fizessenek.” *(Hunyadi Mátyás dekrétuma)*

**4.** „[A kalocsai érsek] nyíltan elítélte a dikának nevezett […] adót, amelyet a sokféle

terhes háborúság miatt a király évente háromszor-négyszer kivetett […].” *(Antonio*

*Bonfini)*

**a) Nevezze meg (a forrásokban nem szereplő szakkifejezéssel) azokat az adókat,**

**amelyekre az 1., valamint a 4. sorszámmal jelölt forrás vonatkozik!**

(Elemenként 0,5 pont.)

**1.** …………………………………………………..

**4.** …………………………………………………..

**b) Hány dénár adó folyt be egy olyan jobbágytelek után, amelyen három család**

**osztozott, az 1., illetve a 3. sorszámmal jelölt rendelkezés értelmében?**

(Elemenként 0,5 pont.)

**1.** …………… **3.** ……………

**c) Mi volt a társadalomtörténeti jelentősége a jobbágyok szempontjából a 2.**

**sorszámmal jelölt forrásban szereplő intézkedésnek?** (1 pont)

…………………………………………………………………………………………………..

**d) Melyik évben került sor a 2. forrásban szereplő rendelkezés kiadására?** (1 pont)

…………….

Megoldás

a) 1. kapuadó 4. (rendkívüli) hadiadó

(A helyes válaszok latin nyelvű megfelelője is elfogadható) (Elemenként 0,5 pont.)

b) 1. 18 3. 30 (Elemenként 0,5 pont.)

c) (Földesúri) terheik egységessé váltak. / Kialakult az egységes jobbágyság. (Tartalmilag

azonos, más helyes válasz is elfogadható.) (1 pont)

d) 1351 (1 pont)